
ZAPISNIK
1. SEJE DELOVNE SKUPINE VLADE REPUBLIKE SLOVENIJE ZA KOORDINACIJO PRIPRAVLJALNIH AKTIVNOSTI NA PROJEKTU JEK2


sreda, 23. 9. 2026 

Prisotni člani 
in aktivni 
udeleženci: 	dr. Tomaž Žagar, dr. Janez Gale, Ana Vidmar, mag. Andrej Vizjak, dr. Bruno Glaser, mag. Aleksander Mervar, Božidar Krajnc, Janez Kerin, Peter Papež, Matej Kumerdej, Ivan Meglič, Igor Sirc, Denis Zobarič, Tamara Weingerl Požar, Erik Kopač 

Ostali prisotni:	Jernej Vrtovec, Polona Faletič


Prvo sejo Delovne skupine Vlade Republike Slovenije za koordinacijo pripravljalnih aktivnosti na projektu JEK2 z novo sestavo, ki se je pričela ob 10.30 uri, je vodil vodja delovne skupine, dr. Tomaž Žagar. 

Seje se je udeležil tudi minister za infrastrukturo in energetiko Jernej Vrtovec, ki je uvodoma poudaril pomen projekta JEK2 za dolgoročno zanesljivo oskrbo Slovenije z električno energijo. Izpostavil je, da se bo ob nadaljnji elektrifikaciji družbe in gospodarstva poraba električne energije povečevala, zato mora Slovenija pravočasno zagotoviti zadostne proizvodne zmogljivosti. JEK2 je označil kot enega ključnih infrastrukturnih projektov države ter poudaril pomen usklajenega in učinkovitega izvajanja pripravljalnih aktivnosti.


Dnevni red:

1. Potrditev dnevnega reda 1.  seje delovne skupine JEK2.
2. Imenovanje aktivnih udeležencev delovne skupine JEK2..
3. Sprejem poslovnika delovne skupine JEK2.
4. Status projekta JEK2, poročevalec: GEN energija.
5. Razno.


1. Potrditev dnevnega reda 1. seje delovne skupine JEK2.

SKLEP št. 1.1/1: Delovna skupina Vlade Republike Slovenije za koordinacijo pripravljalnih aktivnosti na projektu JEK2 je soglasno potrdila predlagani dnevni red 1. seje delovne skupine JEK2.

2. Imenovanje aktivnih udeležencev delovne skupine JEK2.
SKLEP št. 1.2/1: Za aktivne udeležence Delovne skupine Vlade Republike Slovenije za koordinacijo pripravljalnih aktivnosti na projektu JEK2 se imenujejo:
· mag. Andrej Vizjak, generalni direktor družbe GEN energija, d. o. o.;
· dr. Bruno Glaser, tehnični direktor družbe GEN energija, d. o. o.;
· Gorazd Pfeifer, predsednik uprave družbe Nuklearna elektrarna Krško, d. o. o.;
· Božidar Krajnc, direktor inženiringa družbe Nuklearna elektrarna Krško, d. o. o.;
· mag. Aleksander Mervar, direktor družbe ELES, d. o. o.;
· dr. Jurij Klančnik, direktor področja obratovanja prenosnega sistema družbe ELES, d. o. o.;
· Janez Kerin, župan Mestne občine Krško in predsednik Sveta regije Posavje.


3. Sprejem poslovnika delovne skupine JEK2.

SKLEP št. 1.3/1: Delovna skupina je sprejela Poslovnik Delovne skupine Vlade Republike Slovenije za koordinacijo pripravljalnih aktivnosti na projektu JEK2.


4. Status projekta JEK2, poročevalec: GEN energija.
	
Iz GEN energije so predstavili ključne aktivnosti kot tudi ključne izzive pri projektu JEK2. V okviru pregleda izvedenih aktivnosti je bila na kratko predstavljena tudi preliminarna transportna študija. Ugotovljeno je bilo, da transport kritičnih komponent predstavlja enega ključnih izzivov. Delovna skupina je zato prepoznala potrebo po vzpostavitvi ožje delovne skupine za transportne poti JEK2.

SKLEP št. 1.4/1: Delovna skupina se je seznanila s statusom projekta JEK2.

SKLEP št. 1.4/2: Delovna skupina je ugotovila, da obstaja potreba po ustanovitvi Ožje delovne skupine za transportne poti JEK2 (v nadaljnjem besedilu: ožja delovna skupina).
Ožja delovna skupina bo sestavljena iz predstavnikov pristojnih ministrstev in organov v sestavi, predstavnikov GEN energije, upravljavcev prometne infrastrukture ter drugih strokovnjakov s področij, pomembnih za načrtovanje in izvedbo transporta za potrebe projekta JEK2.
Vodjo in člane ožje delovne skupine imenuje Delovna skupina Vlade Republike Slovenije za koordinacijo pripravljalnih aktivnosti na projektu JEK2 z ločenim sklepom po prejemu predlogov pristojnih institucij in drugih sodelujočih subjektov.
Namen ožje delovne skupine je zagotoviti usklajeno in pravočasno načrtovanje transportnih poti ter vseh potrebnih logističnih in infrastrukturnih aktivnosti za izvedbo projekta JEK2.
Glavne naloge ožje delovne skupine so zlasti usklajevanje aktivnosti med pristojnimi državnimi organi, investitorjem, upravljavci prometne infrastrukture, lokalnimi skupnostmi in drugimi sodelujočimi subjekti in priprava predlogov rešitev ter redno poročanje delovni skupini.
Ožja delovna skupina po imenovanju članov pripravi podrobnejši program dela in časovnico izvedbe nalog ter ju predloži v potrditev Delovni skupini Vlade Republike Slovenije za koordinacijo pripravljalnih aktivnosti na projektu JEK2.
Ožja delovna skupina se ustanovi za čas do zaključka nalog iz tega sklepa.


5. Razno

Naslednja seja delovne skupine bo potekala predvidoma v sredo, 21. 10. 2026 ob 10. uri.


Seja se je zaključila ob 12.00 uri.


Zapisala: Polona Faletič

                     dr. Tomaž Žagar
                                                                                                  vodja delovne skupine

